
22-TA-2905: Noteikumu projekts (Grozījumi)
Grozījumi Ministru kabineta 2013. gada 5. novembra noteikumos Nr. 1245 "Kārtība, kādā tiek veikta informācijas apmaiņa nodokļu jomā starp Latvijas un citu Eiropas Savienības dalībvalstu kompetentajām iestādēm un ārvalstu kompetentajām iestādēm, ar kurām ir noslēgti Latvijas Republikas Saeimas apstiprināti starptautiskie līgumi"

	1.
	Noteikumu konsolidētā versija
27.1 Informācijas pieprasījumā, kuru Valsts ieņēmumu dienests ir sagatavojis citai Eiropas Savienības dalībvalsts kompetentai iestādei vai saņēmis no citas Eiropas Savienības dalībvalsts kompetentās iestādes, var būt iekļauts pamatots administratīvās procedūras (kontroles, pārbaudes un citi pasākumi, ko veic kompetentās iestādes, lai nodrošinātu nodokļu tiesību aktu piemērošanu) pieprasījums. Ja Valsts ieņēmumu dienests, saņemot šādu pieprasījumu, uzskata, ka administratīvā procedūra nav vajadzīga, nekavējoties paziņo kompetentajai iestādei, kura iesniegusi šo pieprasījumu, attiecīgos iemeslus.
	Iebildums
Ņemot vērā noteikumu projektā izteiktajā 27.1punktā veikto precizējumu, lūdzam papildināt noteikumu projekta anotācijas 1.3.apakšpunktu ar skaidrojumu, kas Latvijas normatīvo aktu izpratnē būs saprotams ar administratīvajām procedūrām (kontroles, pārbaudes un citi pasākumi, ko veic kompetentās iestādes, lai nodrošinātu nodokļu tiesību aktu piemērošanu). T.i., lūdzam skaidrot, kuras Latvijas normatīvajos aktos paredzētās procedūras tiek uzskatītas par administratīvajām procedūrām dikektīvas izpratnē.
Iersoinām arī apsvērt jādziena "administratīvās procedūras" vietā izvēlēties jēdzienu "pārbaudes procedūras" vai tamlīdzīgi.

Papildus minētajam lūdzam izvērtēt nepieciešamību papildināt noteikumu projekta anotācijas 5.4.apakšpunktu, jo no noteikumu projekta secināms, ka tajā tiek pārņemts arī Padomes  2011. gada 15. februāria Direktīvas 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK 3.panta 7.punktā definētais termins.

